Der er to måder din arbejdsgiver kan vælge at udbetale dit ferietillæg på. Den første måde er en udbetaling af ferietillægget, når du afholder ferien. Det betyder i praksis, at dit ferietillæg opgøres løbende og udbetales samtidig med ferien afholdes. Den anden måde er en fast udbetaling to gange årligt. Den første del af ferietillægget udbetales med lønnen for maj, og dækker optjeningsperioden fra den 1. september til den 31. maj. Den sidste del af ferietillægget, for perioden fra den 1. juni til den 31. august, udbetales sammen med august lønnen. Du har kun krav på ferietillæg, hvis du afholder ferie med løn.